text: Million-strid om poste-vand i Varde
  22 april 2012 kl. 06.18
  De 1200 husstande, der får deres vand fra Blåbjerg Vandforsyning, mener, at Varde Kommune har konfiskeret investeringer på 75 millioner kroner, som borgerne i Nørre Nebel og Lunde gennem årene har brugt på at skaffe rent og godt drikkevand.
  Ved en netop afholdt generalforsamling fik bestyrelsen mandat til at stævne Varde Kommune med krav om en samlet erstatning på 75 millioner kroner. Det er den bogførte værdi af vandforsyningen i Nørre Nebel og Lunde.
  ? Vi vil uden tvivl vinde en retssag, siger formand Ejvind Larsen fra Blaabjerg Vandforsyning A.m.b.a.. til JydskeVestkysten.
  Han og de øvrige medlemmer er stærkt utilfredse med, at Varde Kommune i deres øjne stjal vandforsyningen og gav den kvit og frit til Varde Forsyning A/S. Et aktieselskab som Varde Kommune ejer.
  Ejvind Larsen mener, at vandforsyningen er betalt af brugerne, hvorfor den også tilhører dem.
  ? Vi har betalt hver en stump. Der er overhovedet ingen skattekroner i det, siger Ejvind Larsen.
  Se mere om vand-striden i Varde i TV SYD i aften.
  